

 REPUBLIKA HRVATSKA

SPLITSKO-DALMATINSKA ŽUPANIJA

 GRAD OMIŠ

 GRADONAČELNIK

Klasa: 340-01/22-01/08

Urbroj: 2181-7-05-02/3-22-1

Omiš, 08.02.2022. godine

Na temelju članka 131., 132. i 133. Zakona o cestama („Narodne novine“ broj 84/11, 22/13, 54/13, 148/13, 92/14, 110/19 i 144/21) i Odluke o nerazvrstanim cestama u Gradu Omišu („Službeni glasnik Grada Omiša“ broj 9/15, 7/18, 8/19, 1/20, 5a/20, 9a/20, 2/21, 7/21 i 9/21), Grad Omiš objavljuje

**JAVNI POZIV**

**nositeljima prava na nekretninama o započinjanju postupka evidentiranja nerazvrstane ceste u k.o. G A T A**

Ovim pozivom obavještavaju se nositelji stvarnih prava na nekretninama koje graniče sa nekretninama na kojima je izvedena nerazvrstana cesta cesta oznake 18\_27 (ulica GOSPE OD SMOVA – odvojak od kućnog broja 27) u naselju GATA, k.o. GATA, o započinjanju postupka evidentiranja nerazvrstane ceste u zemljišne knjige i katastarski operat.

Evidentiranje će se izvršiti sukladno člancima 123. - 133. Zakona o cestama temeljem kojeg se nerazvrstane ceste u zemljišne knjige i katastarski operat upisuju kao Javno dobro u općoj uporabi kao neotuđivo vlasništvo Grada Omiša.

Geodetski elaborat izvedenog stanja nerazvrstane ceste izradit će Ured ovlaštenog inženjera geodezije Ivan Dunkić, dipl.ing.geod., Gundulićeva 26, Split.

Grad Omiš će započeti s obilježavanjem granica nekretnina na kojima je izgrađena predmetna nerazvrstana cesta uz pomoć ovlaštenog inženjera geodezije, koji se brine da lomne točke granica nerazvrstane ceste budu ispravno stabilizirane i obilježene.

Nositelji prava na nekretninama mogu izvršiti uvid u geodetski elaborat izvedenog stanja predmetne nerazvrstane ceste te zatražiti eventualna dodatna pojašnjenja u vremenskom periodu od 21.02. do 25.02.2022. godine u vremenu od 07,30 do 11,30 sati u Upravnom odjelu za komunalno-stambenu djelatnost, uređenje prostora i zaštitu okoliša na adresi Četvrt Žarka Dražojevića 1a, 21 310 Omiš ( 1.kat).

GRAD OMIŠ

GRADONAČELNIK

Ivo Tomasović, dipl.oec., v.r.